Ritchie Ismail

Ritchie Ismail (lahèr tangghâl 22 April 1987), sè jhughân èkennal kalabân asma Jeje Govinda, èngghi panèka musisi, aktor, sareng politikus ḍâri Inḍonèsia. Salèrana tamaso' politisi dari PAN kaangghuy dhâddhi Bhupatè Bandung Bârâ' sajhek 20 Pèbruwari 2025 kaangghuy masa jabadhân 2025-2030. Salaèn ka'rowa, salèrana jhughân agabung ḍâlem grup musik Govinda mènangka dhâddhi drummer, sarta agabung ḍâlem grup musik alternatif Adoracion.

 Karèr politik 
È pamèlèan umum legislatif Inḍonèsia 2024, Ritchie Ismail acalon dhâddhi angghuta Ḍèwan Perwakilan Rakyat Rèpublik Inḍonèsia ḍâri wilajâ pamèlèan Jhâbâ Bârâ' II, namong ta' èpèlè.

Saterrosa, nalèkana bâḍâ pamèlèan umum Bhupatè Bandung Bârâ' 2024 sè èlaksanaaghi tangghâl 27 Nopèmber 2024, salèrana kapèlè mènangka dhâddhi Bhupatè Bandung Bârâ' prioḍe 2025-2030 asareng Asep Ismail, kalabân ngaollè sowara 341.225 otâbâ 37,40%.

 Kaoḍi'ânna dhibi'èn 
Jeje akabin sareng alè'na RaffiAhmad, èngghi panèka Syahnaz Sadiqah è taon 2018. È tangghâl 12 April 2018, Jeje sareng Syahnaz Sadiqah ngalaksanaaghi akaḍ nèka è lowar kennengngan kalabân ngagghuy adhât Sonḍhâ è sala sèttong kennengngan rèkrèasi hutan pinus è Lembang, Bandung Bârâ'.

Kaḍuwâna ampon ngaghunghè ana' kembhâr sè èparèngè nyama Zayn Sadavir Ezhilan Ismail sareng Zunaira Alessia Safaraz Ismail sè lahèr tangghâl 3 Jânuwari 2020 è Roma Sakè' Bunda, Jakarta pusat.

 Sombher